v 1 Til songmeistarans; við streingjaleiki v 2 Kunnur er Guð í Júda, mikið er navn hans í Ísrael. v 3 Í Salem er tjaldbúð hans, á Zion er bústaður hans. v 4 Har breyt hann sundur boganna snarljós, skjøldur og svørð og bardaga vápn. Sela. v 5 Vegligur sýndist tú frá teim ævigu fjøllum. v 6 Herfongur gjørdust teir hugdjørvu kappar, fullu í dvala, møddust á hondum allir teir sterku seggir. v 7 Fyri hóttan tíni, Jákups Guð, blunda í svøvni bæði vagnar og hestar! v 8 Óttaligur ert tú, og hvør torir standa fyri vreiðinnar veldi tínum? v 9 Av himni tú dómin lætst ljóða, bivaði jørðin og stiltist, v 10 tá ið Guð seg reisti til dóms fyri at bjarga eyðmjúkum øllum á jørð. Sela. v 11 Tí mannavreiði má lovprísa tær, vreiðinnar leivdir mega veita tær sóma! v 12 Heitstreingi lovið og haldið fyri Harranum, Guði tykkara! Allir rundan um hann skulu koma við gávum. v 13 Høvdinganna mót hann kúgar, óttaligur er hann heimsins kongum.